Foreign Correspondent

Foreign Correspondent (alinome Imposter kaj Personal History) estas usona blank-nigra prispiona streĉo-filmo de 1940 reĝisorita de Alfred Hitchcock. Ĝi rakontas la historion de usona ĵurnalisto kiu klopodas malkovri malamikajn spionojn en Britio kiuj estas interplektitaj en fikcia kontinent-ampleksa komploto en la antaŭaĵo de la Dua Mondmilito. Stelulas Joel McCrea kaj aperas 19-jara Laraine Day, Herbert Marshall, George Sanders, Albert Basserman, kaj Robert Benchley, kun Edmund Gwenn.

Foreign Correspondent estis la dua homivuda produkto de Hitchcock post alveno en Usono en 1939 (la unua estis Rebecca) kaj havis la kunlaboron de malofta granda nombro de verkistoj: nome Robert Benchley, Charles Bennett, Harold Clurman, Joan Harrison, Ben Hecht, James Hilton, John Howard Lawson, John Lee Mahin, Richard Maibaum, kaj Budd Schulberg, sed nur Bennett, Harrison, Hilton kaj Benchley aperas listigite. Ĝi estas bazita sur la verko de Vincent Sheean pri politikaj memoroj "Personal History· (1935), kies rajtoj estis aĉetitaj de la produktoro Walter Wanger kontraŭ 10,000 dolaroj.

Ĝi estis nomumita por la Plej Bonkvalita Filmo tiun jaron. Hitchcock sentis sin malkomforta loĝante kaj laborante en Holivudo dum lia lando estis sub milito; lia priokupiĝo rezultis en filmo kiu malferme subtenis la britan militklopodon. Filmita en la unua jaro de la Dua Mondmilito, ĝi estis inspirita de la rapide ŝanĝantaj okazaĵoj en Eŭropo, kovritaj de usona ĵurnalisto ludita de Joel McCrea. Kvankam miksante filmaĵojn de eŭropaj scenoj kun scenoj filmitaj en Holivudaj instalaĵoj, la filmo evitis rektajn referencojn al Naziismo, Nazia Germanio, kaj Germanoj, por plenumi la cenzuron de la Holivuda Motion Picture Production Code de tiu tempo.

 Referencoj 

 Bibliografio 
 Duncan, Paul (2003). Alfred Hitchcock: Architect of Anxiety, 1899–1980. Taschen. ISBN 978-3-8228-1591-5.
 McGilligan, Patrick (2003). Alfred Hitchcock: A Life in Darkness and Light. New York: Regan Books. ISBN 978-0-06-039322-9.

 Eksteraj ligiloj 






Kategorio:Filmoj aperintaj en 1940
Kategorio:Anglalingvaj filmoj
Kategorio:Usonaj filmoj
Kategorio:Usonaj nigrablankaj filmoj
Kategorio:Misteraj filmoj
Kategorio:Filmoj adaptitaj de libroj
Kategorio:Filmoj de Alfred Hitchcock